Hoeveel was die weduwee se twee muntstukke werd?
In die eerste eeu G.J. was die jaarlikse tempelbelasting wat die Jode betaal het, “twee dragmas”, wat ongeveer twee dae se loon was (Matteus 17:24). Daarenteen het Jesus gesê dat twee mossies verkoop word “vir ’n muntstuk van geringe waarde”, wat gelykstaande was aan 45 minute se werk. Trouens, vyf mossies kon vir twee keer soveel, of die loon vir omtrent 90 minute se werk, verkry word.—Matteus 10:29; Lukas 12:6.
Die arm weduwee, wat deur Jesus waargeneem is, het ’n bydrae by die tempel ingegooi wat baie minder werd was as dit. Hierdie twee muntstukke, of twee lepta, was destyds die kleinste kopermuntstukke wat in Israel gebruik is. Dit was gelykstaande aan net 1⁄64 van ’n dagloon, of minder as 12 minute se loon as dit bereken word volgens ’n gemiddelde werksdag van 12 uur.
Jesus Christus het gesê dat die weduwee se gawe groter is as dié van almal wat “uit hulle oorvloed” meer bygedra het. Waarom? Die verslag meld dat sy “twee muntstukkies” gehad het; sy kon dus een bygedra het en die ander een vir haarself gehou het. Maar sy het “alles [gegee] wat sy gehad het, haar hele lewensonderhoud”.—Markus 12:41-44; Lukas 21:2-4.
’n Lepton, werklike grootte